ফিরল পুলওয়ামার স্মৃতি, কাশ্মীরের সেনা কনভয় লক্ষ্য করে জঙ্গিদের গুলি

শ্রীনগর: ২০১৯ সালে জমু-কাশ্মীরের (Jammu Kashmir) পুলওয়ামায় (Pulwama) সেনা কনভয় (Army Convoy)  লক্ষ্য করে আক্রমণ চালায় জঙ্গিরা (Militants) । ঘটনায় ৪০ জন সেনা জওয়ানের মৃত্যু হয়েছিল।

আজ বুধবার দুপুরের দিকে কাশ্মীরে সেনা কনভয় লক্ষ্য করে জঙ্গিদের অতর্কিত আক্রমণ। প্রাথমিকভাবে অনুমান, জঙ্গিরা আগে থেকে খবর পেয়ে জঙ্গলের মধ্যে লুকিয়ে ছিল। তার পরেই হঠাৎ করে আক্রমণ শুরু করে। যে এলাকায় এই ঘটনা ঘটেছে, সেটি জঙ্গিদের অনুপ্রবেশের পথ বলেই পরিচিত।

আরও পড়ুন: আপ আমলের ভুল নীতিতে মদকাণ্ডে ক্ষতি ২০০২ কোটি, ক্যাগ রিপোর্ট

সেনার কনভয় ওই রাস্তা দিয়ে যাওয়ার সময়, জম্মু ও কাশ্মীরের রাজৌরিতে (Rajouri) গাড়ি লক্ষ্য করে গুলি ধেয়ে আসে। পাল্টা গুলি চালায় ভারতীয় সেনা। ঘটনায় কোনও হতাহতের খবর নেই। তবে গোটা এলাকাকে ঘিরে ফেলেছে সেনা। শুরু হয়ে গিয়েছে সার্চ অপারেশন (Search Operation)। কোনও হতাহতের খবর নেই।

জঙ্গিদের খোঁজে আপাতত সেনা জওয়ানরা গোটা এলাকায় তল্লাশি শুরু করে দিয়েছে। রজৌরির সীমান্তের খুব কাছের একটি গ্রাম হল, ‘ফল’ গ্রাম। সেখানেই সেনার গাড়ি তাক করে গুলি চালায় জঙ্গিরা। ফল গ্রামের সুন্দেরবনি এলাকায় বেলা ১ টা নাগাদ এই হামলা চলে বলে খবর।

জানা গিয়েছে, ৯ JAK ইউনিটের গাড়ি লক্ষ্য করে এক বা দুই রাউন্ড গুলি চালানো হয়। সঙ্গে সঙ্গে পালটা জবাব দেয় সেনা।

জানা যাচ্ছে, সর্বশেষ পরিস্থিতির খবর অনুযায়ী, এলাকায় আরও ট্রুপ চেয়ে পাঠানো হয়েছে।

সেনার তরফে এক বক্তব্যে জানানো হয়েছে,’ দুপুর ১টার দিকে ফল গ্রামের একটি জলের ট্যাঙ্কের কাছে সেনাবাহিনীর একটি গাড়ির ওপর গুলি চালানো হয়।

এটি এলওসি-র কাছাকাছি সুন্দরবাণী-মাল্লা সড়কের একটি বনাঞ্চল।’ জঙ্গল ঘেরা এই এলাকায় শুরু হয়ে গিয়েছে সেনার তরফে তল্লাশি অভিযান।

২০১৯ সালে সেনা কনভয় লক্ষ্য করে গুলি চালায় জঙ্গিরা। ১৪ ফেব্রুয়ারি ঘটেছিল পুলওয়ামার ঘটনা। ওই হামলায় মারা যান প্রায় ৪০ জন সেনা। তবে বুধবারের হামলাও এখনও কোনও হতাহতের খবর মেলেনি। কারা হামলা চালিয়েছে, সেই তথ্যও অজানা। গুলি চালানোর দায়ও এখনও কোনও সংগঠন স্বীকার করেনি।

দেখুন অন্য খবর: